Ванчовият сън

Ванчо:  /Седи зад масата и пише, изплезил език/  Уф, какви трудни букви. Едната се разкривила като бояджийска стълба, другата наежена, като пуяк. Докато ги напиша, ще се разболея. /разтърква очи/ Я по-добре да си легна, да посъбера сили.

Фея А: Ама, че ленивец! Пет минути работи, петдесет-спи. Очите му са  вечно затворени.

Фея Ф: Я да видим как ни е написал днес? /наднича/ О-ле-ле, не мога да се позная! Заприличала съм на балон!

Фея А: Не, на два балона. Само че, единият е спукан.

Фея О: А пък мене ме е разкривил като същински геврек. Докога ще се подиграва това момче с нас? Докога ще ни пише такива грозни?

Фея А: Ние ще му бъдем нужни цял живот и трябва най-после да го вразумим. Искате ли да го превърнем и него в букви?

Фея Ф: Да, но да го изкривим така, както мене ме е разкривил! /започват да го дърпат/

Ванчо: Ох, о-ле- ле-е!

Фея А: Тъкмо ще заприлича на своите”Я “.

Ванчо: Милост!

Фея О: А ти имаше ли милост към нас?

Ванчо: /мята се/ Загивам! Помощ! Помощ!

/отваря очи, буквите се скриват. Гледа стреснато./

Жив ли съм? /опипва се/ Цял съм. Нищо ми няма. /почесва се по главата/

Ех, че проклета работа! От тези букви добрият човек няма мира ни денем, ни нощем. Какво да правя? Ще трябва май да стана по-грижлив към тях. Поне сънят ми да е спокоен. Да, трябва да ида при……………, да я помоля за помощ. /излиза/
Фея А: Браво, момче, сега ми харесваш! Да вървим, тук вече нямаме работа.

Фея Ф: Да вървим, че може да ни чакат и други деца като Ванчо!

